קבוצת סיטי פוטבול

קבוצת סיטי פוטבול (באנגלית: City Football Group; בראשי תיבות: CFG) היא חברת אחזקות המנהלת מועדוני כדורגל, הנמצאת בבעלות ארבעה ארגונים שונים. מחזיקת הבעלות העיקרית היא קבוצת אבו דאבי יונייטד (ADUG) המחזיקה ב-78% מהבעלות, ו-22% הנותרים בבעלות החברות: סילבר לייק האמריקאית והחברות הסיניות צ'יינה מדיה קפיטל וCITIC קפיטל.<ref name="AmericaInvestment"></ref><ref name="ChinaInvestment"></ref>

מועדון הדגל של החברה הוא מנצ'סטר סיטי מהפרמייר ליג. החברה מחזיקה גם במניות במועדונים בארצות הברית, אוסטרליה, הודו, יפן, ספרד, אורוגוואי, סין, בלגיה וצרפת. המטרה המקורית של החברה הייתה להחזיק קבוצה בכל יבשת, כשכל אחת מהן מזוהה עם המילה "סיטי" בשמה.<ref name="china"></ref>

==מועדונים==
===מנצ'סטר סיטי===
קבוצת אבו דאבי יונייטד הוקמה בקיץ 2008, כאשר שייח' מנסור בן זאיד אאל נהיאן ניסה לרכוש את מועדון הכדורגל מנצ'סטר סיטי מראש ממשלת תאילנד לשעבר תאקסין צ'ינוואט<ref></ref>. קבוצת אבו דאבי יונייטד הוקמה במטרה להקל על רכישת מועדון הפרמייר ליג.

לאחר הרכישה, מנצ'סטר סיטי פתחה בשיפוץ מוחלט של כל המחלקות שלה, במטרה לעלות לצמרת הליגה כמה שיותר מהר<ref></ref><ref></ref>. ההשקעה הרבה בקבוצה סיכנה אותה בהפרת תקנות הפייר פליי הפיננסי<ref></ref>, אך התקנות לא כללו מגבלות על השקעה בתשתיות במחלקות הנוער ותוכנן לבנות מתקן אימונים ואקדמיה בשווי 100 מיליון ליש"ט<ref></ref><ref></ref>. תוך הצהרה שנת 2014 על תוכניות להגדיל את תכולת האצטדיון הבייתי ליותר מ־62,000, מה שהופך אותו לאצטדיון השני בגודלו באנגליה<ref></ref>. השקעה נוספת הגיעה בתחום החברתי מול האוהדים<ref></ref><ref></ref><ref></ref>. מאז פתיחת עונת 17–2016, מאמן את מנצ'סטר סיטי שחקנה ומאמן ברצלונה לשעבר ומאמן באיירן מינכן פפ גווארדיולה<ref></ref>. שביסס את מנצ'סטר כאחת הקבוצות החזקות ביבשת.

בהנהגת מנסור, מנצ'סטר סיטי זכתה בשבע אליפויות (2011/2012, 2013/2014, 2017/2018, 2018/2019, 2020/2021, 2021/2022, 2022/2023), שני גביעים (2011, 2019), חמישה גביעי ליגה (2014, 2016, 2018, 2019, 2020) ושלושה מגיני קהילה (2012, 2018, 2019). הישג השיא באירופה הוא העפלה לגמר ליגת האלופות בעונת 2020/21, וזכייה במפעל בעונת 2022/23.

=== ניו יורק סיטי ===
כאשר פרן סוריאנו מונה למנכ"ל מנצ'סטר סיטי באוגוסט 2012, דון גרבר פנה אליו בנוגע לקבוצת כדורגל בניו יורק<ref></ref>, לאחר שקיים איתו בעבר דיונים בתפקידו לשעבר כסגן נשיא ברצלונה<ref></ref>. בדצמבר 2012 נודע שמנצ'סטר סיטי קרובה להפוך לבעליה החדשים של הקבוצה ה-20 ב-MLS ושם המותג "ניו יורק סיטי" נרשם כסימן מסחרי<ref></ref><ref></ref><ref></ref>. ב-21 במאי הוכרזה רשמית ניו יורק סיטי כזכיינית MLS ה-20<ref></ref><ref></ref><ref></ref>. בשנת 2016, מנהל האקדמיה של מנצ'סטר סיטי, פטריק ויירה, עבר לניו יורק סיטי לנהל את המועדון<ref></ref>.
=== מלבורן סיטי ===
בעלות הקבוצה על המועדון האוסטרלי הוכרזה ב־23 בינואר 2014, עם הידיעה לפיה מנצ'סטר סיטי רכשה את מלבורן סיטי (שנקראה אז "Melbourne Heart") תמורת 12 מיליון דולר<ref></ref>. ההשתלטות על מועדון הליגה האוסטרלית הגיעה רק כמה ימים לאחר שהוגשה בקשה לסימן מסחרי בשם "מועדון הכדורגל של מלבורן סיטי" ב־16 בינואר. בעלי מניות המיעוט רשמו גם את השם העסקי "מלבורן סיטי" בנציבות ניירות ערך והשקעות האוסטרלית (ASIC) וקנו את שם הדומיין "MelbourneCityFC.com.au".<ref></ref><ref></ref>

=== יוקוהמה אף מרינוס ===
ב-20 במאי 2014 הוכרז כי הקבוצה השקיעה בנתח מיעוט של יוקוהמה אף מרינוס, ויצרה שותפות עם מועדון הכדורגל ויצרנית הרכב ניסאן<ref></ref>. לפי הערכות, הקבוצה מחזיקה ב-20 אחוזים ממניותיה של יוקוהמה אף מרינוס<ref></ref>.

=== מונטווידאו סיטי טורקה ===
ב-5 באפריל 2017, קבוצת סיטי פוטבול (CFG) הודיעה שרכשה את מועדון אתלטיקו טורק, מועדון במונטווידאו המשחק בפרימרה דיוויסיון האורוגוואית<ref></ref>. ב-22 בינואר 2020 הוכרז כי מועדון אתלטיקו שינה את שם המועדון למונטווידאו סיטי טורקה, תוך שינוי נלווה בלוגו הקבוצה<ref></ref>. השם והלוגו נבחרו כדי לשקף את קשריהם למנצ'סטר סיטי ולמועדונים האחרים של חברת ההשקעות. במקביל הוכרז שהמועדון יתחיל לעבוד על בניית אקדמיה ומתחם אדמיניסטרטיבי חדש, שנועד להיות אחד ממרכזי האקדמיה המתקדמים ביותר באמריקה הדרומית<ref></ref>.

=== ז'ירונה ===
ב-23 באוגוסט 2017 פורסם כי קבוצת סיטי רכשה 44.3% מקבוצת הלה ליגה ז'ירונה. 44.3% נוספים הוחזקו על ידי קבוצת הכדורגל של ז'ירונה, בראשות פר גווארדיולה, אחיו של מאמן מנצ'סטר סיטי פפ גווארדיולה<ref></ref>. ז'ירונה השאילה בעבר מספר שחקנים ממנצ'סטר סיטי כשהתמודדה בסגונדה דיוויסיון, במה שנראה בעיני חלק מהאוהדים ניסיון למשוך את פפ גווארדיולה למנצ'סטר סיטי<ref></ref><ref></ref><ref></ref>.

=== סצ'ואן ג'יוניו ===
ב-20 בפברואר 2019 הוכרז כי קבוצת משקיעים הכוללת את קבוצת סיטי פוטבול, UBTECH וצ'יינה ספורט קפיטל רכשה את מועדון הכדורגל סיצ'ואן ג'יוניו<ref></ref>.

=== מומבאי סיטי ===
קבוצת סיטי פוטבול הוכרזה כבעלת עניין ברוב מניות מועדון מומבאי סיטי ב-28 בנובמבר 2019 לאחר שרכשה 65% ממניות המועדון<ref></ref>. מומבאי סיטי הוא מועדון כדורגל מקצועי הממוקם במומבאי ומתחרה בליגת העל ההודית.

=== לומל ===
סיטי הוכרזה כבעלת מועדון לומל ב-11 במאי 2020, כשהיא רכשה את רוב מניות המועדון מהליגה הבלגית השנייה<ref></ref>.
=== טרואה ===
ב-3 בספטמבר 2020, קבוצת סיטי פוטבול הודיעה שרכשה את מניות הבעלים לשעבר של מועדון ליגה 2 טרואה, מה שהופך אותם לבעלי רוב המניות במועדון הצרפתי<ref></ref><ref></ref>.
== מחלוקות ==
ב-7 במרץ 2019, אופ"א החלה בחקירה על קבוצת הכדורגל מנצ'סטר סיטי על רקע האשמות על הפרות הפייר-פליי פיננסי ופסקה להשעות את הקבוצה למשך שנתיים מהשתתפות במפעלים האירופיים והטלת קנס גבוה<ref></ref>. עם זאת, ביולי 2020 הכריז CAS (בית המשפט לבוררות בספורט) כי "מנצ'סטר סיטי לא הסוותה מימון הון כתרומות חסות, אך לא הצליחה לשתף פעולה עם רשויות אופ"א". ההשעיה מהמפעלים האירופיים בוטלה, עם זאת, מכיוון שסיטי לא עמדה בדרישות אופ"א להציג את כל המסמכים הנוגעים לכספיהם ובסופו של דבר נקנסו בסך 10 מיליון ליש"ט.
==קישורים חיצוניים==
* 

== הערות שוליים ==

קטגוריה:2014 בספורט
קטגוריה:איחוד האמירויות הערביות: ארגונים
קטגוריה:חברות בריטיות
קטגוריה:חברות החזקות
קטגוריה:מנצ'סטר: ספורט